גן לאומי מורדות הר הצופים

גן לאומי מורדות הר הצופים הוא גן לאומי בהליכי ביצוע במורדות הר הצופים, שהקמתו אושרה בתחילת 2012. שטח הגן 740 דונם. לחצו כדי להקטין חזרה לחצו להגדלה הגן נמצא בספר המדבר, במורדות המזרחיים של רכס הר הצופים ורכס הר הזיתים. מצפון לגן נמצאת האוניברסיטה העברית. האתר סמוך לשביל ירושלים בחפירות הצלה שנערכו בשנת 1999 נתגלו תחנת דרכים מתקופת הברזל, מערכת תת-קרקעית מהתקופה הפרסית, מחצבה של אבני בנייה וכן מחצבה תת-קרקעית, שכללה בית מלאכה לכלי אבן, המתוארכות לימי בית שני וכן שדה קבורה ובו 44 קברים. גם בסקר שערכה רשות העתיקות ב-2008 נתגלו שרידים מתקופת הברזל. צמחיית האזור אופיינית לתת ספר מדברית. הצמחייה כוללת סירה קוצנית, ומינים מדבריים נוספים כגון לענת המדבר. בשולי הגן צומח העשב טוריים צרי-עלים (ממשפחת המורכבים) שזהו מקום גידולו הכמעט יחיד בישראל (עשב שכנראה הובא לישראל מאירופה בשנות 1930 לגן הבוטני בהר הצופים, ונמצא במספר בתי גידול מופרים בסביבת הגן הבוטני). על פי התוכנית הגן יתחבר למזרח הגן הלאומי עמק צורים. ממשלת ישראל הקציבה לפיתוח הגן הלאומי 7 מיליון ש"ח. לאחר אישור הקמת הגן, ביצעה רשות הטבע והגנים עבודות פיקוח במקום שכללו הריסה של מבנים בלתי חוקיים ועבודות עפר בשטח. הסמכות להכריז על מקום כגן לאומי, מצויה בידי שר הפנים בהתייעצות עם השר לאיכות הסביבה עמותת במקום, וארגוני שמאל מתנגדים להקמת הגן, וטוענים כי ההכרזה עליו נועדה למנוע הרחבת השכונות הערביות באזור, עיסאויה וא-טור. בעקבות ערר, המועצה הארצית לתכנון ובנייה הכחישה טענות אלו. השר להגנת הסביבה גלעד ארדן, גיבה את רשות הטבע והגנים וטען ש"האזור הוגדר כראוי לשימור כגן לאומי בתוכנית המקורית של ירושלים זה עשרות שנים. בין השאר בשל ממצאים ארכאולוגיים, צמחייה נדירה וערכי מורשת המצויים בו"[1]. ראש עיריית ירושלים ניר ברקת פעל באוקטובר 2013 לקדם את הגן הלאומי במקום[דרושה הבהרה]. מאידך השר להגנת הסביבה, עמיר פרץ, ניסה לעצור את קידום תוכנית הגן הלאומי כדי לאפשר פסק זמן לקיום דיונים נוספים במטרה לבחון את ההשלכות על ערכי טבע והשלכות לאומיות ובינלאומיות. בנוסף אמר השר כי בשטח אין ערכי טבע רגישים באופן מיוחד. ב-14 בנובמבר 2013 אישרה הוועדה המחוזית לתכנון ובנייה את בנייתו של הגן הלאומי בשטח של כ-650 דונם. ב-20 בנובמבר 2013 הכריז שר הפנים גדעון סער במליאת הכנסת, כי הליכי התכנון של התוכנית יימשכו וכי הם צפויים להיות מושלמים בתוך כחודש וחצי. גן המלך ד' עמית, ג' זליגמן וא' זילברבורד, קדמוניות, 2001 "גן לאומי מורדות הר הצופים" באתר "טבע ונופים בישראל" תוכנית "הגן הלאומי מורדות הר הצופים, באתר משרד הפנים סקר "מורדות הר הצופים" של רשות העתיקות החלטת ועדת המשנה לעררים של המועצה הארצית לתכנון ובנייה מספטמבר 2014 יובל בן-עמי, ביקור אצל ההר, באתר הארץ, 17 בדצמבר 2011 * David Amit, Jon Seligman and Irina Zilberbod, ‏Stone Vessel Production Caves on the Eastern Slope of Mount Scopus, Jerusalem, in: Yorke M. Rowan and Jennie R. Ebeling (ed.), New approaches to old stones : recent studies of ground stone artifacts, London 2008, pp. 320-342, באתר Academia.edu יובל בן-עמי, ביקור אצל ההר, באתר הארץ, 17 בדצמבר 2011 19 טיולים בשביל ירושלים, באתר afoona הרשאה מס' 3114-A טוריים צרי-עלים, באתר צמחיית ישראל וסביבתה חוק גנים לאומיים, שמורות טבע, אתרים לאומיים ואתרי הנצחה, תשנ"ח-1998, סעיף 22 א' ניר חסון, אושרה בניית גן לאומי במזרח ירושלים ש"יחנוק שכונות פלסטיניות", באתר הארץ, 6 בדצמבר 2011 גן לאומי מורדות הר הצופים, באתר "במקום" https://bimkom.org/wp-content/uploads/החלטה-מורדות-הר-הצופים-להפצה.pdf ידיעות אחרונות,15.10.2013.,עמוד 24\ דני אבבה ניר חסון, השר פרץ הורה לעצור את תוכנית הגן הלאומי במורדות הר הצופים, באתר הארץ, 3 באוקטובר 2013 תכנון הגן הלאומי במורדות הר הצופים יימשך